laion/Wikipedia-Exotic huggingface dataset:
אספת נציגי העם

האספה הכללית של נציגי העם (בערבית: مجلس نواب الشعب), או בפשטות אספת נציגי העם, היא הרשות המחוקקת ובית הנבחרים של תוניסיה. בסמכות האספה לחוקק חוקים ולהביע אמון בממשלת תוניסיה אשר מציג בפניה ראש הממשלה. אספת נציגי העם נקבעה כבית מחוקקים חד-ביתי עם קבלת החוקה החדשה בשנת 2014. באספה קיימים 217 מושבים, המחולקים לסיעות. לפני מהפכת 2011, הפרלמנט התוניסאי היה דו-ביתי, וחולק לבית הנציגים ובית הנבחרים. חוק הבחירות בתוניסיה מחייב "שוויון מגדרי מפלגתי", כלומר בתוך כל מפלגות האספה חייב להתקיים שוויון מגדרי בין גברים לנשים באופן המיטבי. חוק זה אינו נאכף במלואו ואחוז הנשים הוא נמוך ביחס למדינות המערב, אך הגבוה ביותר מבין כל מדינות ערב: 68 מתוך 217 הנציגים באספה הן נשים, נכון ל-2015. הדובר הנוכחי של האספה כיום הוא ראשיד אל-גנושי, שנבחר לתפקיד זה ב-13 בנובמבר 2019. הבחירות הראשונות לאספה התקיימו ב-26 באוקטובר 2014, קצת לפני מלוא ארבע שנים למהפכה בתוניסיה, בה כוננה לראשונה דמוקרטיה בתוניסיה. מפלגת נידא תוניס זכתה במספר הרב ביותר של קולות שתורגם לכ-85 מושבים באספה מתוך 217 מושבים, ובכך ניצחה את מפלגת א-נהדה (69 מושבים) ומפלגות קטנות נוספות. הבחירות השניות לאספה התקיימו ב-6 באוקטובר 2019, לאחר הדחתו של יוסיוף ג'האד מתפקיד ראש הממשלה. הוא הוחלף על ידי אליאס אל-פח'פאח' שזכה באותן בחירות והוחלף מספר חודשים מאוחר יותר על ידי הישאם משישי. פוליטיקה של תוניסיה הבחירות הפרלמנטריות בתוניסיה 2014 מדיה וקבצים בנושא אספת נציגי העם בוויקישיתוף אספת נציגי העם, ברשת החברתית אקס (טוויטר)   "Tunisian elections intensify focus on alliances". Al Monitor. 14 בספטמבר 2014. נבדק ב-19 באוקטובר 2014. {{cite news}}: (עזרה) "Tunisia begins landmark election race". AFP. 4 באוקטובר 2014. נבדק ב-19 באוקטובר 2014. {{cite news}}: (עזרה) "Tunisia". freedomhouse.org. 21 בינואר 2015. {{cite web}}: (עזרה) "Tunisia parliament elects Ennahda's Rachid Ghannouchi as speaker". Al Jazeera. 13 בנובמבר 2019. נבדק ב-13 בנובמבר 2019. {{cite news}}: (עזרה)
הסוכנות הפדרלית למימון דיור

הסוכנות הפדרלית למימון דיור (באנגלית: The Federal Housing Finance Agency) היא סוכנות פדרלית הפועלת בארצות הברית והוקמה לאחר שפוצלה ממחלקת השיכון והפיתוח העירוני של ארצות הברית. בין תפקידיה של הסוכנות הייתה להלאים את פאני מאי ופרדי מאק והיא בתפקידים רגולטורים של כ-11 בנקים פדרליים נוספים. בספטמבר 2019 קבע בית המשפט הפדרלי החמישי לערעורים כי מבנה הסוכנות אינו חוקתי, התיק המשפטי הזה תלוי ועומד בפני בית המשפט העליון. נכון ל-2019 עובדים בסוכנות בערך 730 עובדים. ראש הסוכנות, נכון ל-2024, היא סנדרה תומפסון. החוק שבמסגרתו הוקמה הסוכנות הפדרלית למימון דיור הוא חוק הרפורמה הרגולטורית הפיננסית של הדיור שחוקק ב-2008 ונחתם על ידי נשיא ארצות הברית, ג'ורג' ווקר בוש ב-30 ביולי של אותה שנה. הסוכנות הוקמה ב-4 בספטמבר 2008. אתר האינטרנט הרשמי של הסוכנות הפדרלית למימון דיור (באנגלית) הסוכנות הפדרלית למימון דיור, ברשת החברתית פייסבוק הסוכנות הפדרלית למימון דיור, ברשת החברתית אקס (טוויטר) הסוכנות הפדרלית למימון דיור, סרטונים בערוץ היוטיוב "Fact Sheet: Questions and Answers on Conservatorship" (PDF). Federal Housing Finance Agency. 2008-09-07. אורכב מ-המקור (PDF) ב-9 בספטמבר 2008. נבדק ב-2008-09-07. {{cite news}}: (עזרה) "10-Q, August 6, 2008". Freddie Mac. 2008-08-06. אורכב מ-המקור ב-16 בינואר 2013. נבדק ב-7 בספטמבר 2008. {{cite web}}: (עזרה) "No. 17-20364" (PDF). "Docket for 19-422". www.supremecourt.gov. נבדק ב-2020-04-20. "Docket for 19-563". www.supremecourt.gov. נבדק ב-2020-04-20. ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
פרוקרבזין

פרוקרבזין (באנגלית: Procarbazine), המכונה גם נאטולן, היא תרופה כימותרפית, המשמשת לטיפול בלימפומת הודג'קין ובסרטן המוח (גליומה, אסטרוציטומה). בעת טיפול בלימפומת הודג'קין, הפרוקרבזין ניתן יחד עם וינקריסטין, כלורמתין, ופרדניזון; בעת טיפול בסרטן המוח מסוג גליומה או אסטרוציטומה או גליובלסטומה מולטיפורמה הפרוקרבזין ניתן יחד עם לומוסטין (המכונה לעיתים קרובות CCNU) ווינקריסטין. תופעת לוואי שכיחה כוללת ספירת תאי דם נמוכה והקאות. תופעות לוואי אחרות כוללות עייפות ודיכאון. השימוש בתרופה בעת הריון פוגע בעובר, כמו כן אין להניק בעת שימוש בתרופה. פרוקרבזין אושר לשימוש רפואי בארצות הברית בשנת 1969. פרוקורבזין נמצא ברשימת התרופות החיוניות של ארגון הבריאות העולמי - רשימת התרופות הבטוחות והיעילות ביותר הדרושות בכל מערכת בריאות. כאשר משתמשים בתרופה לטיפול בלימפומת הודג'קין, התרופה ניתנת לצד תרופות אחרות בהתאם לפרוטוקול BEACOPP ביחד עם התרופות: אדריאמיצין, אטופוסיד, בלאומיצין, וינקריסטין, פרדניזון ופרוקרבוזין. פרוטוקול זה ניתן כטיפול קו שני, לאחר הטיפול קו הרישון שניתן לפי פרוטוקול MOPP או פרוטוקול ABVD. כאשר התרופה משמשת לטיפול בגידולי מוח (גליומות ממאירות), התרופה ניתן בשילוב עם לומוסטין (CCNU) ווינקריסטין. תופעות לוואי שכיחות מאוד (יותר מ -10% מהאנשים חווים אותן) כוללות אבדן תיאבון, בחילות והקאות. תופעות לוואי אחרות בתדירות לא ידועה כוללות ירידה בלוקוציטים (לויקופניה), ירידה בטסיות הדם (תרומבוציטופניה), הפחתה בנויטרופילים (נויטרופניה) - אלה עלולים לגרום לזיהומים מוגברים ובהם זיהומים ריאתיים, תגובות דמויות אלרגיה קשה העלולה לגרום לאנגיואדמה ותגובות עור; לתרגיה; סיבוכי כבד (כגון צהבת) ופגיעה בתפקודיות כבד; השפעות על מערכת רבייה הכוללת ירידה בספירת הזרע (אזוספרמיה) ואי ספיקת שחלות. פגיעה במערכת העיכול יכולה לגרום ליתר לחץ דם (תופעה נדירה). לעיתים רחוקות פרוקרבזין גורם לנוירופתיה פריפרית - היוצרת עקצוץ מתקדם ומתמשך, כאבים עזים, קהות חושים, רגישות יתר לקור וחום בגפיים. פרוקרבזין עלולה לגרום להופעת דיכאון, חלומות רעים, נדודי שינה, עצבנות ותחושת חרדה. אכילת גבינה במהלך הטיפול בפרוקרבזין עלולה לגרום לעלייה בלחץ הדם. לכן, יש להימנע מאכילת גבינה במשך תקופת הטיפול. כמו כן, אסור לשתות משקאות אלכוהוליים במהלך קבלת הטיפול. הפרמוקולוגיה של פרוקרבוזין: התרופה היא סוכן אלקילציה שגורמת למתילציה של גואנין במצב O-6. הגואנין הוא אחד מארבעת הנוקליאוטידים המרכיבים את ה-DNA. הפורקרובזין גורם לכך שה- DNA שעבר מתילציה נוטה להישבר, וסינתזת RNA וחלבון מעוכבת. תאים סרטניים מתרבים צריכים לשכפל את ה- DNA שלהם ולעבור מוות של תאים מתוכנתים (אפופטוזה) בתגובה לשבר גדילי DNA. תאים רגילים או תאים שאינם מתרבים נוטים לתקן את הנזק ל- DNA מהר יותר מהתאים הסרטניים - אך עדיין תאים בריאים ייפגעו. מדיה וקבצים בנושא פרוקרבזין בוויקישיתוף דף תיאור התרופה - מידע על התרופה, אופן נטילתה, ותופעות לוואי פרוקרבזין באתר האגודה למלחמה בסרטן פרוקרבזין באתר קופת חולים כללית פרוקרבזין באתר infomed פרוקרבזין באתר "ספר הסרטן" נטולן באתר קופת חולים כללית תיאור התרופה ותופעות לוואי נפוצות מידע על התרופה, אופן נטילתה, ותופעות לוואי פרוטוקול MOPP הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ג'ורג' אלברט פרוסט

ג'ורג' אלברט פרוסט (באנגלית: George Albert Frost‏; 23 בדצמבר 1843 - 13 בנובמבר 1907) היה אמן אמריקאי. ציוריו היו בעיקר נופים, והוא נחשב לחבר בקבוצת ציירים בשם ציירי ההרים הלבנים (אנ'). פרוסט נולד בבוסטון בשנת 1843. הוא עזב את בית הספר בגיל אחת עשרה לעבוד בחווה, ולא הייתה לו אפשרות לפתח אחר נטיותיו האמנותיות. עם פרוץ מלחמת האזרחים הוא התגייס ושירת במשך יותר משנתיים. בשנת 1865 הצטרף למשלחת הקולונל פרנקלין פופוס בקולומביה הבריטית שעבורם הפיק רישומים. בשנת 1866 הוא הוצב בסיביר במטרה לבחור מסלול לחיבור קו טלגרף מסן פרנסיסקו למוסקבה (טלגרף רוסי-אמריקאי). הוא הציג באגודת האמנות בסן פרנסיסקו בשנת 1874, ואז למד באקדמיה המלכותית לאמנויות יפות באנטוורפן, אצל ניקולה דה קייזר בין השנים 1874 עד 1876, ובמשך עשר השנים הבאות היה לו סטודיו בצפון קיימברידג', מסצ'וסטס. בשנת 1883 הפיק את עבודתו המוקדמת ביותר של ההרים הלבנים. בשנת 1885 ליווה את ג'ורג' קנאן בנסיעה שנייה לסיביר כדי לתעד את חיי הגולים הרוסים, ופרוסט צייר כמה סצנות סיביריות. הנסיעה הוזמנה על ידי "מגזין המאה", ופרוסט וקנאן צילמו מספר רב של צילומים שהועברו לאחר מכן לספריית הקונגרס וכעת הם שוכנים באגף ההדפסים והצילומים של הספרייה. רישומיו של פרוסט, שחלקם הועתקו מצילומים שצולמו במהלך הנסיעה, שימשו לאיור ספרו של קנאן, "סיביר ומערכת ההגליות". במשך הרבה שנים, היה לפרוסט בית קיץ בבראונפילד, מיין, ליד אזור קונווי בניו המפשייר. הוא צייר סצינות רבות לאורך נהר סאקו. הוא היה חבר במועדון האמנות של בוסטון והציג שם בשנים 1896 עד 1908 עבודותיו נמצאות בספרייה הממלכתית של קליפורניה ובאגודה ההיסטורית של קליפורניה ג'ורג' פרוסט התחתן בשנת 1882 עם אדליה דנהאם. נולדו להם שני בנים: פול רובנס פרוסט (1883–1957), מעצב גנים, ונורמן וונטוורת' פרוסט, מורה וחבר במועדון האספרנטו האמריקני. מדיה וקבצים בנושא ג'ורג' אלברט פרוסט בוויקישיתוף Artist Frost Dies Suddenly". The Boston Evening Transcript. 1907-11-13. George Albert Frost biography, web.archive.org, ‏2007-08-23 Meeting of Frontiers: Collections from the Library of Congress: Photographs, frontiers.loc.gov ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ורג' אלברט פרוסט".
Some Say

"Some Say" הוא סינגל של הזמרת-יוצרת השוודית ניאה, שיצא ב-6 בספטמבר 2019. בעקבות הצלחת השיר באירופה בסוף 2019 ובתחילת 2020, יצא ב-10 בינואר 2020 רמיקס של הדי ג'יי הגרמני, פליקס ין, שמאוחר יותר הופיע באלבום המוזיקה השני שלו, Breathe‏. בסינגל את הדגמה מהסינגל "Blue (Da Ba Dee)" של להקת היורודאנס האיטלקית אייפל 65. מבחינה לירית, ניאה שרה על אהבה נכזבת בהשראת אירועים שחווה ידיד שלה. בריאיון ל-BroadwayWorld, ניאה אמרה כי "השיר עוסק באהבה שלא תוכלו להשיג אך שלא תוכלו לוותר עליה". בריאיון ל-Genius, היא אמרה כי תחילת השיר מתאר את הרגע כך: "כשאת/ה כל כך אוהב/ת לגמרי מישהו, ואילו האדם השני לא מרגיש אותו דבר, את/ה רק רוצה להאשים את האשמה במשהו אחר... הזמן, העיתוי, כל דבר אחר מלבד אהבה נכזבת." מידע על הסינגל "Some Say" באתר מיוזיק בריינז מידע על היצירה "Some Say" באתר Discogs מילות השיר "Some Say" באתר Genius סרטון השיר "Some Say" באתר יוטיוב "Swedish Artist Nea Debuts With Single 'Some Say'". BroadwayWorld. 6 בספטמבר 2019. ארכיון מ-2020-03-26. נבדק ב-26 במרץ 2020. {{cite web}}: (עזרה) "Song: Nea – 'Some Say' (Felix Jaehn remix)". Scandipop. 14 בינואר 2020. ארכיון מ-2021-01-08. נבדק ב-26 במרץ 2020. {{cite web}}: (עזרה) Berard, Oleva (6 בספטמבר 2019). "Swedish pop songwriter Nea shares debut single "Some Say"". Substream Magazine. ארכיון מ-2020-02-19. נבדק ב-26 במרץ 2020. {{cite web}}: (עזרה) "Swedish Artist Nea Debuts With Single 'Some Say'". Broadway World Music. 6 בספטמבר 2019. ארכיון מ-2020-03-26. נבדק ב-10 באוגוסט 2020. {{cite web}}: (עזרה) "Nea – Some Say Lyrics". Genius. ארכיון מ-2021-05-09. נבדק ב-10 באוגוסט 2020. {{cite web}}: (עזרה)
סנגמביה וניז'ר

סנגמביה וניז'ר הייתה יחידה מינהלית קצרת מועד של אפריקה המערבית הצרפתית, באזור ניז'ר, מאלי וסנגל של ימינו. המושבה הוקמה בשנת 1902, והתארגנה מחדש בשנת 1904 לסנגל עילית וניז'ר. למרות קיומה הקצר, ממשלת צרפת הצליחה בכל זאת להנפיק בולי דואר ליחידה המינהלית, בדמות גרסה של סדרת הניווט והמסחר שלה, עם הכיתוב "SENEGAMBIE / ET NIGER".
מה עובר על גילברט

מה עובר על גילברט (באנגלית: What's Eating Gilbert Grape) הוא סרט אמריקני, משנת 1993, בבימויו של לאסה הלסטרם. בסרט משחקים ג'וני דפ, ג'ולייט לואיס, ולאונרדו דיקפריו בן ה-19, בתפקידו הראשון כשחקן בסרט. על משחקו בסרט זה היה דיקפריו מועמד לפרס אוסקר לשחקן המשנה הטוב ביותר. גילברט גרייפ (ג'וני דפ) הוא צעיר בעיירה נידחת, בן לבוני (דרלין קייטס) כבדת המשקל המרותקת למיטה, שלא יצאה מהבית מאז מות בעלה, שבע שנים קודם לכן. האם אוכלת כל היום, מדברת כמעט אך ורק על אוכל וצופה כל היום בערוץ הבישול. היא גם מחלקת לילדיה כל היום פקודות שרובן הן הוראות בישול. אחיו של גילברט, ארני (לאונרדו דיקפריו), המתקרב לגיל 18, לוקה במוגבלות שכלית התפתחותית, שובב ומלא שמחת חיים, אך חסר כל בגרות ושיקול דעת. הוא אינו יכול להישאר ולו לזמן קצר בלא השגחה צמודה כי שיקול הדעת הלקוי שלו מסכן את עצמו ואת הסדר הציבורי. בבית נמצאות גם אחות מבוגרת המתוסכלת באופן תמידי ואחות צעירה, בת 15, שעובדת לפרנסתה ואינה שמחה לחלוק באחריות. גילברט נושא על כתפיו את עיקר פרנסת המשפחה, אחזקת הבית המתפורר ואת עיקר הטיפול באחיו ובאמו. יום אחד מגיעה לעיירה קבוצת מטיילים ובהם בקי (ג'ולייט לואיס), נערה יפהפייה בת גילו של גילברט. לפתע עולמו משתנה והוא מוצא עצמו מאוהב. גילברט חושש שהנערה שבה התאהב תדחה אותו, בגלל מצבם של אמו ואחיו. אולם, הוא אינו בורח מאחריותו. הסרט עוקב אחר התאהבותו של גילברט, במקביל לצורך בטיפול באמו, ובבושה הנלווית להבאת חברים לביתו; ובמקביל לצורך בהצבת גבולות לאחיו, הנוטה להרוס ולחבל בדברים, בתמימות נוגעת ללב, מתוך אי הבנת סיטואציות החיים השונות. גילברט חושש להיקשר לבקי למרות שהיא נקשרת אל ארני ומתחננת לפגוש את אמו. האם מתרגשת מאוד לקראת יום הולדתו ה-18 של ארני, המגיע לגיל זה אף על פי שהרופאים ניבאו לו מוות לפני גיל 10. המשפחה מארגנת מסיבה גדולה שנערכת חרף מעשי הקונדס ההרסניים של ארני ואף שיום לפני המסיבה גילברט מאבד את עשתונותיו, מכה את ארני ובורח אל בקי בלא להשאיר הודעה. גילברט ובקי מגיעים אל המסיבה ומסתבר להם שהאם מתביישת לצאת מהבית ולפגוש את האורחים בשל משקלה החריג ביותר. גילברט כופה על אמו לפגוש את בקי. האם מתוודה בפני גילברט שהיא תופסת עד כמה נכותה מקשה על חיי ילדיה ושהיא לא האמינה שגילברט יחזור אחרי שנעלם ללילה אחד. היא מגלה לגילברט שאביו לא בהכרח מת ושייתכן שהוא פשוט נטש אותם, עוד לפני שהיא התחילה להשמין. האם מחליטה לקחת אחריות על חייה, מטפסת במדרגות אל חדר השינה וקוראת אליה את ארני שהגיע לגיל בגרות. אולם, ארני מגלה על המיטה את גופתה המתה של אמו. הוצאת הגווייה מהבית המתפורר דורשת מנוף והמשפחה אינה יכולה לממן את השימוש בו. מעבר לזה הם חוששים לכבוד המתה ולא רוצים שקהל הסקרנים ילעג למשקלה. הם מחליטים לשרוף את הבית עם הגווייה. שנה מאוחר יותר האחיות הן נשות קריירה וגילברט וארני מצטרפים למסע קראוונים עם בקי. "מה עובר על גילברט", במסד הנתונים הקולנועיים IMDb (באנגלית) "מה עובר על גילברט", באתר נטפליקס "מה עובר על גילברט", באתר AllMovie (באנגלית) "מה עובר על גילברט", באתר Rotten Tomatoes (באנגלית) "מה עובר על גילברט", באתר Box Office Mojo (באנגלית) "מה עובר על גילברט", באתר Metacritic (באנגלית) "מה עובר על גילברט", באתר אידיבי "מה עובר על גילברט", תסריט הסרט באתר Scripts.com (באנגלית) "מה עובר על גילברט", באתר Hulu סרטים (באנגלית) "מה עובר על גילברט", במסד הנתונים הקולנועיים KinoPoisk (ברוסית)
American Songwriter

American Songwriter (‏AS) הוא מגזין דו-חודשי שהוקם בשנת 1984, העוסק במלאכת כתיבת ויצירת השירים. הוא כולל ראיונות, טיפים לכתיבת שירים, חדשות, ביקורות ותחרויות כתיבת מילים. המגזין מבוסס בנאשוויל, טנסי. התפוצה של העיתון מסתכמת בכעשרות אלפי עותקים. צוות American Songwriter מתרכז ועוסק בהגשמת המטרה המקורית של המגזין כפי שהוצגה במהדורה הראשונה באוגוסט 1984. המטרה היא הצגת תהליך היצירה של המוזיקה, כמו גם תהליך הכתיבה שלה. ב-American Songwriter עוסקים וסוקרים את כל הסוגות המוזיקליות הקיימות. לאורך השנים התראיינו והופיעו על שערי המגזין אמנים כמו גארת' ברוקס, בוב דילן, ג'ון דנוור, סמוקי רובינסון, בון ג'ובי, וילי נלסון, בילי ג'ואל, קריס קריסטופרסון, פול מקרטני, אלטון ג'ון, בק, דולי פרטון, אריק קלפטון, אר.אי.אם., ויזר, דת' קאב פור קיוטי, ריאן אדמס, ג'ימי באפט, רוב תומאס, טובי קית', פאבליק אנמי, שריל קרואו, ג'יימס טיילור, ריי למונטיין, טום פטי וטיילור סוויפט. אתר האינטרנט הרשמי של American Songwriter American Songwriter, ברשת החברתית אקס (טוויטר) About American Songwriter, American Songwriter (באנגלית אמריקאית) EBSCOhost Login, search.ebscohost.com
ארתרוסקופיה של מפרק הירך

ארתרוסקופיה של מפרק הירך (בלועזית: Hip arthroscopy) היא ניתוח זעיר-פולשני, ארתרוסקופיה, של מפרק הירך. ניתוח זה משמש לטיפול בבעיות מפרקים שונות וכולל חתכים קטנים וזמני החלמה קצרים יחסית בהשוואה לטכניקות כירורגיות קונבנציונליות (המכונות לעיתים "ניתוח פתוח"), ועל כן בשנים האחרונות חלה עלייה במספר הניתוחים הארתרוסקופיים של מפרק הירך. עם זאת, בשונה ממפרקים אחרים מפרק הירך קשה במיוחד לגישה ארתרוסקופית בשל היותו עמוק, יציב והדוק. מפרק הירך הוא מפרק דמוי מכתש ועלי המאפשר לירך לנוע ומורכב מראש הירך, החלק העליון של הירך, ומהמחרשת, החלק אילו מחוברת עצם הירך באגן. סביב שפת המחרשת ישנה טבעת סחוסית המכונה לברום. ההתוויה הנפוצה ביותר לניתוח מסוג זה היא תסמונת תפס הירך וההפרעות הקשורות לתסמונת כמו קרע בלברום והפרעות מפרקיות נוספות. הפרעות מפרקיות נוספות כוללות הוצאת גוף חופשי במפרק, זיהום במפרק, פגיעה בסחוס או בלברום, מחלה של חלל המפרק ואבחון לבירור הכאב ממקור המפרק. ההליך מבוצע בהרדמה מלאה או הרדמה בעמוד השדרה. ישנן שתי שיטות נפוצות לביצוע ההליך, האחת כשהמטופל שכוב על הגב והשנייה כשהוא שכוב על הצד, לפי העדפת המנתח. על מנת לגשת לחלל המרכזי של מפרק הירך (בין ראש הירך למחרשת), טרם הניתוח מותחים את הרגל היטב לאחר שמניחים את כף הרגל במגף מיוחד. עוצמת המתיחה הדרושה לניתוח מוערכת בעזרת פלואורוסקופיה. לרוב, המתיחה מאפשרת הפרדה של מספר מילימטרים מועטים בין ראש הירך למחרשת. לאחר המתיחה, המנתח מחטא ומחדיר מחט דקה בהנחיית פלאורוסקופיה למפרק הירך על מנת לבקע את כיסוי המפרק. לאחר מכן, במרבית המקרים מוזרק נוזל למפרק על מנת לוודא שיש מספיק מקום בין ראש הירך למחרשת על מנת לאפשר גישה בטוחה של הארתרוסקופ. לאחר מכן, מוודא המנתח את מיקום כניסת הארתרוסקופ, המכשיר בעזרתו הוא צופה בניתוח בתוך המפרק, ומחדיר אותו דרך חתך קטן בעור. בנוסף לארתרוסקופ, מחדיר המנתח דרך חתכים קטנים מכשירים ניתוחיים נוספים. לאחר שהמנתח משלים את ההליך, משחררים את מתיחת הרגל, מה שמאפשר לראש הירך לחזור למחרשת. ארתרוסקופיה של מפרק הירך היא בדרך כלל טכניקה בטוחה מאוד. עם זאת, כמו בכל ההליכים הכירורגיים, לניתוח זה ישנם מספר סיבוכים אפשריים, כמו תסחיף, פגיעה בעצבים, דימום וזיהומים. למרות זאת, ארתרוסקופיה של מפרק הירך נחשבת לשיטה ניתוחית בטוחה ושיעור הסיבוכים בה עומד על כ-1-5%. ניתן לחלק את אלה לסיבוכים כלליים של ניתוח ולאלו הספציפיים לאתרוסקופיה של הירך עצמה. לאחר הניתוח ישנה תקופת שיקום שכוללת לרוב פיזיותרפיה והליכה עם קביים. ארתרוסקופיה של מפרק הירך, באתר איכילוב ארתרוסקופיה של מפרק הירך, באתר מדיקו "Femoral-Acetabular Impingement (FAI) - Dr. Ben Petre". drpetre.com. "Hip Labral Repair - Dr. Ben Petre". drpetre.com. ארתרוסקופיה של מפרק הירך, איכילוב Ilizaliturri, V. M. (2008). "Complications of Arthroscopic Femoroacetabular Impingement Treatment: A Review". Clinical Orthopaedics and Related Research. 467 (3): 760–768. doi:10.1007/s11999-008-0618-4. PMC 2635434. PMID 19018604. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
בית הדין לערעורים של תוניסיה

בית הדין לערעורים של תוניסיה (בערבית: محكمة التعقيب بتونس) הוא בית המשפט העליון של תוניסיה, והגבוה ביותר בסולם ההיררכיה המשפטית בתוניסיה. בית המשפט לערעורים הוקם לראשונה בשנת 1901, תקופת הפרוטקטור הצרפתי בתוניסיה, אז שימש כבית המשפט העליון של האזור, שכפוף למערכת המשפט הצרפתית. הוא הוסב להגדרתו הנוכחית ב-3 באוגוסט 1956, לאחר הקמת הרפובליקה של תוניסיה. מתוך השפעה ממערכת המשפט הצרפתית, בית המשפט לערעורים פועל מאז ועד היום באופן דומה לבית המשפט העליון של צרפת. בשנת 2014, עם קבלת חוקת תוניסיה החדשה בשנת 2014, לאחר המהפכה בתוניסיה, עוגן תפקיד בית המשפט בה על פי סעיף 115. לבית הדין לערעורים סמכות שיפוטית גדולה במשפט האזרחי ועוסק על פי רוב בתיקים שהוגשו כנגדם ערעורים לאחר פסק דין בדרגות הנמוכות יותר של מערכת המשפט התוניסאית (צר'). סמכויותיו של בית הדין בגדר המשפט האזרחי מפורטים בסעיף 175 לחוק סדר הדין האזרחי והמסחרי. בית הדין יעסוק בתיקי משפט פלילי רק על פי סעיף 258 לחוק סדר הדין הפלילי, הקובע כי "בית המשפט מסוגל לערער ולשנות החלטות שניתנו לגופו של עניין וכמוצא אחרון, בעוון אוזלת יד, הפרת חוק או יישום לא נכון של החוק". פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. אתר האינטרנט הרשמי של בית הדין לערעורים של תוניסיה (בערבית, בצרפתית ובאנגלית) Cour de cassation, archive.wikiwix.com Décret du 3 août 1956 portant réorganisation du ministère de la Justice (עמ' 1101), Journal officiel tunisien, ‏(מאורכב) Pouvoir judiciaire, archive.wikiwix.com Code de Procédure Civile et Commerciale - Table des Matières, www.jurisitetunisie.com REPUBLIQUE TUNISIENNE, CODE DE PROCEDURE PENALE, Publications de l’Imprimerie Officielle de la République Tunisienne, 2010, עמ' 95 כתב העת הרשמי של הרפובליקה של תוניסיה, "Décret n°2006-3357 du 29 décembre 2006", עמ' 29 (2007). כתב העת הרשמי של הרפובליקה של תוניסיה, "Décret n°2006-3357 du 29Décret n°2010-71 du 12 janvier 2010", עמ' 180 (2010). כתב העת הרשמי של הרפובליקה של תוניסיה, "Décret n°2011-438 du 28 avril 2011", עמ' 576 (2011). כתב העת הרשמי של הרפובליקה של תוניסיה, "Décret n°2012-99 du 21 mars 2012", עמ' 568 (2012). כתב העת הרשמי של הרפובליקה של תוניסיה, "Décret n°2012-99 du 21 mars 2012", עמ' 2602 (2014). כתב העת הרשמי של הרפובליקה של תוניסיה, "Décret présidentiel n°2017-81 du 14 juin 2017, portant nomination du premier président de la cour de cassation", עמ' 2143 (2017).
זה רק בינינו

"זה רק בינינו" (מעוצב: "זה רק ביננו") הוא שיר שהוקלט על ידי הזמרת-יוצרת הישראלית מאיה בוסקילה, מתוך אלבום הבכורה שלה, סיפור מכור. השיר יצא לאור ביוני 2004, על ידי חברת התקליטים הד ארצי, כסינגל הרביעי מתוך האלבום וכסינגל הרביעי של בוסקילה. ארבעה חודשים לצאתו, הוציאה את "כשאתה נשבר" כסינגל גם כן. השיר הפך ללהיט בישראל כאשר הגיע למקום הראשון ברשת ג'. השיר נכתב והולחן על ידי אבי מסיקה ומאיה בוסקילה, שכתבה גם את "נשמה שלי", ו"הנשיקה הראשונה". בוסקילה ביצעה את השיר במהלך סיבובי ההופעות שלה. בשנת 2004 חברת סלקום יצאה עם ספיישל לחג האהבה במסגרתו ניתן היה לשלוח שיר או ברכה של מאיה בוסקילה על פי בחירה. בין השירים היו "הלב", "סיפור מכור" ו"זה רק בינינו". "זה רק בינינו" יצא לאור כמה חודשים לאחר צאתו של "הלב", כדואט עם אבי מסיקה. לשיר לא פורסם וידאו קליפ רשמי, אך ב-16 במאי 2013, עשור לצאתו כסינגל העלתה בוסקילה את האודיו הרשמי שלו לערוץ היוטיוב שלה. האודיו זכה להצלחה נאה כאשר צבר קרוב ל-75,000 צפיות בסך הכול. מעבר לכך, כולל האודיו את עטיפתו הרשמית של סיפור מכור, בה מופיעה בוסקילה כשניתן לראות את פרצופה. סרטון השיר "זה רק בינינו" באתר יוטיוב לדף השיר באתר הספרייה הלאומית מילים לשיר זה רק בינינו - מאיה בוסקילה ואבי מסיקה, באתר שירונט סיפור מכור, נבדק ב-2021-06-13 מאיה בוסקילה - כשאתה נשבר / Maya Buskila - When You Are Broken, נבדק ב-2021-06-13 21.10.2004 – פזמונט, באתר pizmonet.co.il מילים לשיר נשמה שלי - מאיה בוסקילה, באתר שירונט מילים לשיר הנשיקה הראשונה - מאיה בוסקילה, באתר שירונט מוזיקה - מאיה בוסקילה, באתר www.habama.co.il סלקום יוצאת בספיישל לקראת ט"ו באב, באתר גלובס, 29 ביולי 2004 מאיה בוסקילה - זמרות ישראליות Info. About. What's Th, באתר he.freejournal.info מאיה בוסקילה - זה רק בינינו Maya Buskila - Ze Rak Binenu, נבדק ב-2021-06-13
סיירת דבורה

יחידת דבורה היא יחידת התערבות במילואים של צה"ל, שמטרתה לתת מענה לאירועי טרור בגבול ישראל–לבנון, בדגש על תוכנית חזבאללה לכיבוש הגליל. היחידה נקראת על שמה של דבורה דרכלר, ההרוגה הראשונה בקרב תל חי ב-1920. היחידה מונה מספר פלגות החולשות על מרביתו ככולו של הגבול עם לבנון. לוחמי היחידה הם יוצאי יחידות מובחרות בצה"ל תושבי הגליל והסביבה, שמשרתים ביחידה במילואים, את היחידה יזם והקים סא"ל בני מאיר מפקד היחידה הראשון. מדיה וקבצים בנושא סיירת דבורה בוויקישיתוף עינב גרינברג כהן, מערכת אתר צה"ל, סיירת המילואים החדשה שמנטרלת את עוקץ האויב, באתר צה"ל, 13 ביוני 2021 עינב גרינברג כהן - אתר צה"ל, הכירו את "דבורה": סיירת המילואים החדשה שמנטרלת את עוקץ האויב, באתר ערוץ 7, 15 ביוני 2021 עמוס הראל, בגליל מוקמת בימים אלה יחידת מילואים חדשה עם מטרה ברורה במקרה חירום, באתר הארץ, 17 בספטמבר 2021 מגנים על הכוחות: יחידת המילואים החדשה 'דבורה' שמורכבת מלוחמי עילית המתגוררים סמוך לגבול הצפון, סרטון בערוץ "עכשיו 14", באתר יוטיוב (אורך: 03:44) יאיר קראוס, "אתה מרגיש שכל מדינת ישראל מאחוריך": הכירו את הסיירת שאמורה למנוע פלישת כוח רדואן, באתר ynet, 1 בספטמבר 2024 אביטל פשחור, הצטרפנו ללוחמי הדבורה שמוכנים לנטרל את עוקץ חזבאללה, באתר צה"ל, 17 במרץ 2024 ערך זה הוא קצרמר בנושא יחידות צה"ל. אתם מוזמנים לתרום לוויקיפדיה ולהרחיב אותו.